b'\n_START_ARTICLE_\nMichailas Bachtinas\n_START_SECTION_\nAnkstyvoji jaunyst\xc4\x97\n_START_PARAGRAPH_\nM. Bachtinas gim\xc4\x97 Oriole, Rusijos imperijoje, bajor\xc5\xb3 \xc5\xa1eimoje. Jo t\xc4\x97vas buvo banko vadybininkas ir dirbo keliuose miestuose. Tod\xc4\x97l M. Bachtinas savo vaikyst\xc4\x99 praleido Oriole, Vilniuje ir Odesos miestuose. Odesoje, 1913 metais, jis \xc4\xafstojo \xc4\xaf istorijos ir filologijos fakultet\xc4\x85 vietiniame universitete. Katerina Clark ir Michael Holquist ra\xc5\xa1o: \xe2\x80\x9eOdesa, kaip Vilnius, buvo tinkamas miestas \xc5\xbemogaus gyvenimo skyriuje, kuriame jis siekia tapti heteroglosijos filosofu. Lygiai tas pats linksmumo ir nepagarbos jausmas, kuris suk\xc5\xabr\xc4\x97 Babelio rabelaisin\xc4\xaf gangster\xc4\xaf, ar Ilfo ir Petrovo picao Ostapo Benderio gudryb\xc4\x97s ir apgavyst\xc4\x97s, paliko savo \xc5\xbeym\xc4\x99 ant Bachtino.\xe2\x80\x9c Paskui jis persik\xc4\x97l\xc4\x97 \xc4\xaf Peterburgo universitet\xc4\x85, kuriame mok\xc4\x97si jo brolis Nikolajus. \xc4\x8cia Bachtinas buvo stipriai \xc4\xaftakotas klasicisto F.F. Zelinskio.\n_START_SECTION_\nKarjera\n_START_PARAGRAPH_\nM. Bachtinas baig\xc4\x97 studijas 1918 metais. Po to jis persikraust\xc4\x97 \xc4\xaf ma\xc5\xbe\xc4\x85 miestel\xc4\xaf vakar\xc5\xb3 Rusijoje (Nevel\xc4\xaf). Ten jis 2 metus dirbo mokytoju. B\xc5\xabtent tuo laiku ir susik\xc5\xabr\xc4\x97 pirmasis \xe2\x80\x9eBachtino ratas\xe2\x80\x9c. Ten rinkosi \xc4\xafvair\xc5\xabs \xc5\xbemon\xc4\x97s, kuriuos siejo meil\xc4\x97 politin\xc4\x97ms, literat\xc5\xabrin\xc4\x97ms ir religin\xc4\x97ms diskusijoms. Jo grup\xc4\x97je buvo net Valentinas Volo\xc5\xa1inovas, bei P. N. Medvedev, kuris prisijung\xc4\x97 prie grup\xc4\x97s Vitebske._NEWLINE_Vitebskas buvo \xe2\x80\x9eregiono kult\xc5\xabrinis centras\xe2\x80\x9c, puiki vieta M. Bachtinui ir kitiems intelektualams organizuoti paskaitas, debatus ir koncertus. Vokie\xc4\x8diu filosofija populiariausia pokalbi\xc5\xb3 tema, tod\xc4\x97l po kurio laiko M. Bachtinas save laik\xc4\x97 filosofu. Nevelyje Bachtinas sunkiai dirbo ties ra\xc5\xa1tais apie moral\xc4\x97s filosofija, kurie pilnai taip ir nebuvo i\xc5\xa1leisti. Ta\xc4\x8diau, 1919 metais trumpa ra\xc5\xa1t\xc5\xb3 dalis buvo i\xc5\xa1leista, jos pavadinimas buvo \xe2\x80\x9eMenas ir atsakomyb\xc4\x97\xe2\x80\x9c. Tai buvo M. Bachtino pirmasis publikuotas darbas. M. Bachtinas persikraust\xc4\x97 \xc4\xaf Vitebsk\xc4\x85 1920 metais. \xc4\x8cia 1921 metais jis ved\xc4\x97 Elen\xc4\x85 Aleksandrovn\xc4\x85 Okolovich. Paskui, 1923 metais, M. Bachtinui buvo diagnozuotas osteomielitas, kaul\xc5\xb3 liga, kur\xc4\xaf j\xc4\xaf prived\xc4\x97 prie kojos amputacijos 1938 metais. Liga stipriai paveik\xc4\x97 jo produktyvum\xc4\x85 ir padar\xc4\x97 j\xc4\xaf invalidu._NEWLINE_1924 metais M. Bachtinas persikraust\xc4\x97 \xc4\xaf Leningrad\xc4\x85, kur jis u\xc5\xbe\xc4\x97m\xc4\x97 pozicij\xc4\x85 Istorijos institute ir teik\xc4\x97 konsultacijas valstybinei leidyklai. B\xc5\xabtent tuo metu jis nusprend\xc4\x97_NEWLINE_pasidalinti savo darbais su publika, ta\xc4\x8diau nesp\xc4\x97jus \xe2\x80\x9eKlausin\xc4\x97jant metodik\xc4\x85 ir estetik\xc4\x85 ra\xc5\xa1to darbuose\xe2\x80\x9c b\xc5\xabti paskelbtai, laikra\xc5\xa1tis, kuriame tur\xc4\x97jo pasirodyti \xc5\xa1is straipsnis, sustojo leidyb\xc4\x85. \xc5\xa0ie darbai galiausiai buvo publikuoti pra\xc4\x97jus 51 metams. M. Bachtino darb\xc5\xb3 represija ir darb\xc5\xb3 poslinkis kamavo j\xc4\xaf vis\xc4\x85 karjer\xc4\x85. 1929_NEWLINE_metais i\xc5\xa1leista \xe2\x80\x9eDostoevskio darb\xc5\xb3 problematika\xe2\x80\x9c buvo pirmasis M. Bachtino didis darbas, kuris buvo publikuotas. B\xc5\xabtent \xc4\x8dia Bachtinas pristat\xc4\x97 \xe2\x80\x9edialogismo\xe2\x80\x9c koncepcij\xc4\x85. Ta\xc4\x8diau vos tik i\xc5\xa1\xc4\x97jus knygai, M. Bachtinas buvo apkaltintas dalyvavimu Rusijos sta\xc4\x8diatiki\xc5\xb3 ba\xc5\xbeny\xc4\x8dios po\xc5\xbeeminiu jud\xc4\x97jimu. Ar \xc5\xa1is kaltinimas yra tiesa, ne\xc5\xbeinoma iki \xc5\xa1iol. Josefo Stalino \xc4\xafsakymu, visi intelektualai buvo tremiami \xc4\xaf_NEWLINE_Sibir\xc4\x85, ta\xc4\x8diau d\xc4\x97l M. Bachtino ligos ir silpnos sveikatos, jis ten nei\xc5\xa1gyventu. Tod\xc4\x97l buvo nusiustas \xc5\xa1e\xc5\xa1eriems metams \xc4\xaf Kazachstan\xc4\x85._NEWLINE_\xc5\xa0e\xc5\xa1is metus M. Bachtinas pradirbo buhalteriu Kustanovo mieste. \xc4\x8cia jis para\xc5\xa1\xc4\x97 kelet\xc4\x85 labai_NEWLINE_svarbi\xc5\xb3 es\xc4\x97, toki\xc5\xb3 kaip \xe2\x80\x9eDiskursas romane\xe2\x80\x9c. 1936 metais jis ved\xc4\x97 kursus Mordoviano Pedagogikos Institute, Saransko mieste. 1937 metais M. Bachtinas persikraust\xc4\x97 \xc4\xaf Kimr\xc4\xaf, tai miestas keletas \xc5\xa1imt\xc5\xb3 kilometr\xc5\xb3 nuo Maskvos. \xc4\x8cia M. Bachtinas baig\xc4\x97 ra\xc5\xa1yti knyg\xc4\x85 apie 18 am\xc5\xbeiaus voki\xc5\xa1k\xc4\x85 roman\xc4\x85, kuri buvo priimta_NEWLINE_leidyklos \xe2\x80\x9eSovetskii Pisatel\xe2\x80\x9c. Ta\xc4\x8diau vienintelis rankra\xc5\xa1tis dingo, perversmo metu, sukilus vokie\xc4\x8diams._NEWLINE_Po kojos amputacijos 1938 metais, M. Bachtino sveikata pager\xc4\x97jo ir jis tapo produktyvesnis \xc5\xbemogus. 1940 metais, iki Antrojo pasaulinio karo pabaigos M. Bachtinas gyveno Maskvoje, kur jis pateik\xc4\x97 disertacij\xc4\x85 Fran\xc3\xa7ois Rabelais Gorkio pasaulin\xc4\x97s literat\xc5\xabros institute, kad gaut\xc5\xb3 magistranto laipsn\xc4\xaf, ta\xc4\x8diau disertacija negal\xc4\x97jo b\xc5\xabti apginta, kol karas nebuvo pasibaig\xc4\x99s. 1946 ir 1949 metais \xc5\xa1ios disertacijos gynimas buvo i\xc5\xa1skirtas \xc4\xaf dvi mokslinink\xc5\xb3 grupes Maskvoje: Oponentai ved\xc4\x97 ginim\xc4\x85, pri\xc4\x97m\xc4\x97 original\xc5\xb3 ir neredaguot\xc4\x85 rankra\xc5\xa1t\xc4\xaf ir kiti profesoriai, kurie buvo prie\xc5\xa1_NEWLINE_rankra\xc5\xa1\xc4\x8dio pri\xc4\x97mim\xc4\x85. Knygos \xc5\xbeemi\xc5\xa1ka, anarchin\xc4\x97 tema buvo prie\xc5\xbeastis daugybei argument\xc5\xb3, kuriuos sustabd\xc4\x97 tik vald\xc5\xbeios \xc4\xafsiki\xc5\xa1imas. Galiausiai M. Bachtinas negavo daktaro laipsnio, ta\xc4\x8diau gavo \xc5\xbeemesn\xc4\xaf laipsn\xc4\xaf, kur\xc4\xaf suteik\xc4\x97 valstyb\xc4\x97s biuras. V\xc4\x97liau M. Bachtinas buvo pakviestas gr\xc4\xaf\xc5\xbeti \xc4\xaf Saransk\xc4\x85, kur jis u\xc5\xbe\xc4\x97m\xc4\x97 viet\xc4\x85 Bendrajame Literat\xc5\xabros skyriuje Mordovian Pedagoginiame institute. Po kiek laiko, 1957 metais i\xc5\xa1 pedagoginio instituto jis tapo universitetu, o Bachtinas tapo rusi\xc5\xa1kos ir pasaulin\xc4\x97s literat\xc5\xabros pagrindiniu vadovu. 1961 metais pablog\xc4\x97jus M. Bachtino sveikatai jis tur\xc4\x97jo pasitraukti i\xc5\xa1 savo pareig\xc5\xb3 ir 1969 metais ie\xc5\xa1kodamas medicininio d\xc4\x97mesio jis gr\xc4\xaf\xc5\xbeo gyventi atgal \xc4\xaf Maskv\xc4\x85, kur ir gyveno iki savo mirties (1975\xc2\xa0m.)._NEWLINE_M. Bachtino darbai ir id\xc4\x97jos tapo populiarios po jo mirties, jis i\xc5\xa1gyveno daug sunki\xc5\xb3 etap\xc5\xb3 per savo profesinio gyvenimo tarpsn\xc4\xaf, kada nauja informacija buvo laikoma pavojinga ir da\xc5\xbeniausiai b\xc5\xabdavo slepiama. Be to, daugyb\xc4\x97 informacijos apie M. Bachtino gyvenim\xc4\x85 buvo slepiama Rusijos archyvuose. Ir tik tada, kai archyvai tapo vie\xc5\xa1i mokslininkai suprato kaip jie klydo apie M. Bachtino gyvenim\xc4\x85 ir kaip savo gyvenim\xc4\x85 sugadino pats M. Bachtinas.\n_START_SECTION_\n\xe2\x80\x9eDostojevskio poetikos problemos\xe2\x80\x9c: polifonija ir neu\xc5\xbebaigtumas\n_START_PARAGRAPH_\nPer t\xc4\x85 laik\xc4\x85, Leningrade, M. Bachtinas sutelk\xc4\x97 savo d\xc4\x97mes\xc4\xaf ne \xc4\xaf filosofijos charakteristik\xc4\x85 ankstyvuosiuose k\xc5\xabriniuose, o \xc4\xaf dialogo s\xc4\x85vok\xc4\x85. Tuo metu jis parod\xc4\x97 savo susidom\xc4\x97jim\xc4\x85 Fiodoro Dostojevskio darbu. \xe2\x80\x9eDostojevskio meno problemos\xe2\x80\x9c (rus. \xd0\x9f\xd1\x80\xd0\xbe\xd0\xb1\xd0\xbb\xd0\xb5\xd0\xbc\xd1\x8b \xd1\x82\xd0\xb2\xd0\xbe\xd1\x80\xd1\x87\xd0\xb5\xd1\x81\xd1\x82\xd0\xb2\xd0\xb0 \xd0\x94\xd0\xbe\xd1\x81\xd1\x82\xd0\xbe\xd0\xb5\xd0\xb2\xd1\x81\xd0\xba\xd0\xbe\xd0\xb3\xd0\xbe) yra laikomas svarbiausiu M. Bachtino k\xc5\xabriniu, kuriame jis pristato tris svarbias s\xc4\x85vokas. Pirmoji\xc2\xa0\xe2\x80\x93 sav\xc4\x99s neu\xc5\xbebaigtumo s\xc4\x85voka: individual\xc5\xabs \xc5\xbemon\xc4\x97s negali b\xc5\xabti \xe2\x80\x9eu\xc5\xbebaigti\xe2\x80\x9c, visi\xc5\xa1kai suprasti, arba pa\xc5\xbeenklinti. \xc5\xbdmog\xc5\xb3 \xc4\xafmanom\xc4\x85 perprasti ir nagrin\xc4\x97ti tam tikra prasme, jeigu jis yra visi\xc5\xa1kai suprastas, M. Bachtino \xe2\x80\x9eneu\xc5\xbebaigtumo\xe2\x80\x9c teorija suteikia galimyb\xc4\x99 \xc5\xbeinoti, jog \xc5\xbemogus gali keistis ir jis niekada neatsiskleid\xc5\xbeia iki galo arba n\xc4\x97ra lengvai perprantamas pasauliui. Skaitytojai tur\xc4\x97t\xc5\xb3 suprasti, jog \xc5\xa1i koncepcija atspindi \xe2\x80\x9esielos\xe2\x80\x9c id\xc4\x97j\xc4\x85; M. Bachtinas tur\xc4\x97jo gilias \xc5\xa1aknis krik\xc5\xa1\xc4\x8dionyb\xc4\x97je, ir neo-Kanto mokykloje, paskatintas Hermanno Coheno, pabr\xc4\x97\xc5\xbe\xc4\x97 individo begalini\xc5\xb3 galimybi\xc5\xb3 svarb\xc4\x85, vertybes, ir pasl\xc4\x97pt\xc4\x85 sielos svarb\xc4\x85._NEWLINE_Antra yra santyki\xc5\xb3 id\xc4\x97ja tarp sav\xc4\x99s ir kit\xc5\xb3, arba kit\xc5\xb3 grupi\xc5\xb3. Duodamas interviu, M. Bachtinas kart\xc4\x85 ai\xc5\xa1kino, jog pagal j\xc4\xaf, kiekvienas asmuo turi \xc4\xaftakos kitiems nei\xc5\xa1vengiamai persipynusiu b\xc5\xabdu, tod\xc4\x97l negali b\xc5\xabti pasakytas nei vienas \xc5\xbeodis, kuris tave i\xc5\xa1skirt\xc5\xb3 i\xc5\xa1 kit\xc5\xb3 ar izoliuot\xc5\xb3. Norint tai suprasti, yra be galo svarbu, jog asmuo tur\xc4\x97t\xc5\xb3 k\xc5\xabrybos supratim\xc4\x85 laike, erdv\xc4\x97je ir kult\xc5\xabroje, matyt\xc5\xb3 m\xc5\xabs\xc5\xb3 tikr\xc4\x85j\xc4\x85 i\xc5\xa1or\xc4\x99, gal\xc4\x97t\xc5\xb3 b\xc5\xabti vertinamas ir suprastas tik kit\xc5\xb3 \xc5\xbemoni\xc5\xb3, nes jie yra ne m\xc5\xabs\xc5\xb3 erdv\xc4\x97je, ir tod\xc4\x97l, kad jie yra kiti. Pavyzd\xc5\xbeiui, M. Bachtino filosofija labai gerbia kit\xc5\xb3 \xc4\xaftak\xc4\x85 sau pa\xc4\x8diam, ne vien pagal tai, kaip \xc5\xbemogus ateina \xc4\xaf b\xc5\xabti, bet ir tai, kaip \xc5\xbemogus galvoja ir kaip asmuo mato kit\xc4\x85 arba save pat\xc4\xaf._NEWLINE_Tre\xc4\x8dia, M. Bachtinas F. Dostoevskio darbe rado i\xc5\xa1sami\xc4\x85 reprezentacij\xc4\x85 apie \xe2\x80\x9epolifonij\xc4\x85\xe2\x80\x9c, kas yra, daug bals\xc5\xb3. Kiekvienas F. Dostojevskio darbo pob\xc5\xabdis atspindi bals\xc4\x85, kuris kalba pats u\xc5\xbe individual\xc5\xb3 save, atskirai nuo kit\xc5\xb3. \xc5\xa0i polifonijos id\xc4\x97ja yra susijusi su neu\xc5\xbebaigtumo teorija ir sau ir kitiems, nes ji yra individ\xc5\xb3 neu\xc5\xbebaigtumas, kuris sukuria tikr\xc4\x85j\xc4\x85 polifonij\xc4\x85._NEWLINE_M. Bachtinas trumpai pristat\xc4\x97 polifonin\xc4\x97s koncepcijos ties\xc4\x85. Jis kritikavo prielaid\xc4\x85, kad jei du \xc5\xbemon\xc4\x97s nesutaria, tai bent vienas i\xc5\xa1 j\xc5\xb3 turi b\xc5\xabti neteisus. Jis gin\xc4\x8dijosi su filosofais, kuri\xc5\xb3 dauguma min\xc4\x8di\xc5\xb3 yra atsitiktin\xc4\x97s ir nereikalingos. M. Bachtinui, tiesa yra ne teiginys, sakinys ar fraz\xc4\x97. Vietoje to, tiesa yra abipusiai i\xc5\xa1spr\xc4\x99st\xc5\xb3, nors prie\xc5\xa1taring\xc5\xb3 ir logi\xc5\xa1kai nenuosekli\xc5\xb3, teigini\xc5\xb3 visuma. Teisybei reikia gausyb\xc4\x97s surinkt\xc5\xb3 bals\xc5\xb3. Ji negali b\xc5\xabti laikoma kaip atskira mintis, ji taip pat negali b\xc5\xabti i\xc5\xa1reik\xc5\xa1ta \xe2\x80\x9eviena burna\xe2\x80\x9c. Polifonin\xc4\x97 tiesa reikalauja daug bals\xc5\xb3 vienu metu. M. Bachtinas nenori pasakyti, kad daug bals\xc5\xb3 sudaro tik dalines tiesas, kurios papildo viena kit\xc4\x85. Visuma skirting\xc5\xb3 bals\xc5\xb3 nesudaro tiesos, jeigu jie paprastai suderinti arba susintetinti._NEWLINE_Tai abipusio susitarimo faktas, \xc4\xafpareigojan\xc4\x8dio \xc4\xaf realaus gyvenimo konteksto aplinkybes, kuris i\xc5\xa1skiria ties\xc4\x85 nuo netiesos. V\xc4\x97lesniais metais, \xe2\x80\x9eDostojevskio meno problemos\xe2\x80\x9c buvo i\xc5\xa1verstos \xc4\xaf angl\xc5\xb3 kalb\xc4\x85 ir pavie\xc5\xa1intos vakaruose, M. Bachtinas prid\xc4\x97jo skyri\xc5\xb3 s\xc4\x85vokai \xe2\x80\x9ekarnavalas\xe2\x80\x9c ir knyga buvo i\xc5\xa1leista su \xc5\xa1iek tiek kitokiu pavadinimu, \xe2\x80\x9eDostojevskio poetikos problemos\xe2\x80\x9c. Pagal M. Bachtin\xc4\x85, \xe2\x80\x9ekarnavalas\xe2\x80\x9c yra s\xc4\x85voka, kurioje girdimi individual\xc5\xabs balsai, klestintys ir bendraujantys tarpusavyje. Karnavalas sukuria \xe2\x80\x9eslenkst\xc4\xaf\xe2\x80\x9c situacij\xc5\xb3, kur organizuoti susitarimai yra sulau\xc5\xbeomi arba atstatomi ir nuo\xc5\xa1irdus dialogas tampa \xc4\xafmanomas. Karnavalo s\xc4\x85voka buvo M. Bachtino b\xc5\xabdas apra\xc5\xa1yti F. Dostojevskio polifonin\xc4\xaf stili\xc5\xb3: kiekvienas individualus charakteris stipriai apibr\xc4\x97\xc5\xbetas ir tuo pa\xc4\x8diu metu skaitytojas liudija kriti\xc5\xa1k\xc4\x85 \xc4\xaftak\xc4\x85 kiekvienam charakteriui. Tai yra, kit\xc5\xb3 balsai yra girdimi kiekvieno individualiai ir kiekvienas nei\xc5\xa1vengiamai formuoja kito charakter\xc4\xaf.\n_START_SECTION_\n\xe2\x80\x9eRabl\xc4\x97 ir jo pasaulis\xe2\x80\x9c\n_START_PARAGRAPH_\nAntrojo pasaulinio karo metu M. Bachtinas pateik\xc4\x97 disertacij\xc4\x85 apie pranc\xc5\xabz\xc5\xb3 renesanso ra\xc5\xa1ytoj\xc4\x85 Fransu\xc4\x85 Rabl\xc4\x99. \xc5\xa0is mokslinis darbas nebuvo apgintas dar kelet\xc4\x85 met\xc5\xb3. Prie\xc5\xa1taringos id\xc4\x97jos ir mintys pamin\xc4\x97tos darbe suk\xc4\x97l\xc4\x97 daug nesutarim\xc5\xb3 ir buvo nuspr\xc4\x99sta, kad Bachtinui bus nepripa\xc5\xbeintas daktaro laipsnis remiantis \xc5\xa1iuo darbu. Taigi atsi\xc5\xbevelgiant \xc4\xaf aplinkybes \xe2\x80\x9eRabl\xc4\x97 ir tautin\xc4\x97 kult\xc5\xabra vidurini\xc5\xb3 am\xc5\xbei\xc5\xb3 renesanse\xe2\x80\x9c (rus. \xd0\xa2\xd0\xb2\xd0\xbe\xd1\x80\xd1\x87\xd0\xb5\xd1\x81\xd1\x82\xd0\xb2\xd0\xbe \xd0\xa4\xd1\x80\xd0\xb0\xd0\xbd\xd1\x81\xd1\x83\xd0\xb0 \xd0\xa0\xd0\xb0\xd0\xb1\xd0\xbb\xd0\xb5 \xd0\xb8 \xd0\xbd\xd0\xb0\xd1\x80\xd0\xbe\xd0\xb4\xd0\xbd\xd0\xb0\xd1\x8f \xd0\xba\xd1\x83\xd0\xbb\xd1\x8c\xd1\x82\xd1\x83\xd1\x80\xd0\xb0 \xd1\x81\xd1\x80\xd0\xb5\xd0\xb4\xd0\xbd\xd0\xb5\xd0\xb2\xd0\xb5\xd0\xba\xd0\xbe\xd0\xb2\xd1\x8c\xd1\x8f \xd0\xb8 \xd0\xa0\xd0\xb5\xd0\xbd\xd0\xb5\xd1\x81\xd1\x81\xd0\xb0\xd0\xbd\xd1\x81\xd0\xb0) nebuvo i\xc5\xa1leista iki 1965 met\xc5\xb3, tais metais \xc5\xa1iam k\xc5\xabriniui buvo sukurtas pavadinimas \xe2\x80\x9eRabl\xc4\x97 ir jo pasaulis\xe2\x80\x9c._NEWLINE_Klasikiniame renesanso studij\xc5\xb3 tekste \xe2\x80\x9eRabl\xc4\x97 ir jo pasaulis\xe2\x80\x9c M. Bachtinas tyrin\xc4\x97ja Rabl\xc4\x97s \xe2\x80\x9eGargantiua ir Pantagriuelis\xe2\x80\x9d. M. Bachtinas teigia, kad Rabl\xc4\x97s knyga buvo neteisingai suprantama daugel\xc4\xaf am\xc5\xbei\xc5\xb3. \xc5\xa0ioje knygoje M. Bachtin\xc4\x85 neramina traktuojamas Gargantiuos ir Pantagriuelio atvirumas, kur\xc4\xaf knyga pateikia kaip pavyzd\xc4\xaf. Naudojantis tekstu M. Bachtinas bando i\xc5\xa1siai\xc5\xa1kinti du dalykus: pirmiausia jis siekia atstatyti skirtingas Gargantiuos ir Pantagriuelio dalis, kurios praeityje buvo ignoruojamos arba nuslopintos ir nurodo Renesanso socialin\xc4\x97s sistemos analiz\xc4\x99, nor\xc4\x97damas atrasti balans\xc4\x85 tarp kalbos, kuri buvo leid\xc5\xbeiama ir tarp tos, kuri buvo u\xc5\xbedrausta. Tai rei\xc5\xa1kia M. Bachtino analiz\xc4\x99, kuri patikslina du svarbius dalykus: pirmasis yra karnavalas, kur\xc4\xaf M. Bachtinas apib\xc5\xabdina kaip socialin\xc4\x99 institucij\xc4\x85, o antrasis yra groteskinis realizmas, kuris apibr\xc4\x97\xc5\xbeiamas, kaip literat\xc5\xabrinis metodas. \xc5\xa0ios dvi mintys atsispindi k\xc5\xabrinyje \xe2\x80\x9eRabl\xc4\x97 ir jo pasaulis\xe2\x80\x9c, kurias M. Bachtinas ai\xc5\xa1kina, kaip s\xc4\x85veik\xc4\x85 tarp socialumo ir literat\xc5\xabros.\n_START_SECTION_\n\xe2\x80\x9eDialoginis \xc4\xafsivaizdavimas\xe2\x80\x9c: chronotopija, heteroglosija\n_START_PARAGRAPH_\n\xe2\x80\x9eDialoginis \xc4\xafsivaizdavimas\xe2\x80\x9c (angl. Dialogic Imagination; pirm\xc4\x85 kart\xc4\x85 visa knyga i\xc5\xa1leista 1975 metais)\xc2\xa0\xe2\x80\x93 knyga sudaryta i\xc5\xa1 keturi\xc5\xb3 es\xc4\x97 tyrin\xc4\x97jan\xc4\x8di\xc5\xb3 kalb\xc4\x85 ir roman\xc4\x85. \xe2\x80\x9cEpas ir romanas\xe2\x80\x9d (rus. \xd0\xad\xd0\xbf\xd0\xbe\xd1\x81 \xd0\xb8 \xd1\x80\xd0\xbe\xd0\xbc\xd0\xb0\xd0\xbd; 1941\xc2\xa0m.), \xe2\x80\x9eI\xc5\xa1 romanistinio diskurso prie\xc5\xa1istor\xc4\x97s\xe2\x80\x9c (rus. \xd0\x98\xd0\xb7 \xd0\xbf\xd1\x80\xd0\xb5\xd0\xb4\xd1\x8b\xd1\x81\xd1\x82\xd0\xbe\xd1\x80\xd0\xb8\xd0\xb8 \xd1\x80\xd0\xbe\xd0\xbc\xd0\xb0\xd0\xbd\xd0\xbd\xd0\xbe\xd0\xb3\xd0\xbe \xd1\x81\xd0\xbb\xd0\xbe\xd0\xb2\xd0\xb0; 1940\xc2\xa0m.), \xe2\x80\x9eLaiko formos ir chronotopas romane\xe2\x80\x9c (rus. \xd0\xa4\xd0\xbe\xd1\x80\xd0\xbc\xd1\x8b \xd0\xb2\xd1\x80\xd0\xb5\xd0\xbc\xd0\xb5\xd0\xbd\xd0\xb8 \xd0\xb8 \xd1\x85\xd1\x80\xd0\xbe\xd0\xbd\xd0\xbe\xd1\x82\xd0\xbe\xd0\xbf\xd0\xb0 \xd0\xb2 \xd1\x80\xd0\xbe\xd0\xbc\xd0\xb0\xd0\xbd\xd0\xb5; 1937\xe2\x80\x931938\xc2\xa0m.) ir \xe2\x80\x9eDiskursas romane\xe2\x80\x9c (rus. \xd0\xa1\xd0\xbb\xd0\xbe\xd0\xb2\xd0\xbe \xd0\xb2 \xd1\x80\xd0\xbe\xd0\xbc\xd0\xb0\xd0\xbd\xd0\xb5; 1934\xe2\x80\x931935\xc2\xa0m.). \xc5\xa0iuose es\xc4\x97 M. Bachtinas pristato heteroglosijos, dialogismo ir chronotopo s\xc4\x85vokas, kurios ry\xc5\xa1kiai prisid\xc4\x97jo prie literat\xc5\xabros mokslo. M. Bachtinas ai\xc5\xa1kina apie didesn\xc4\x99 konteksto reik\xc5\xa1m\xc4\x99 negu pa\xc4\x8dio teksto (heteroglosija), mi\xc5\xa1raus pob\xc5\xabd\xc5\xbeio kalb\xc4\x85 (poliglosija) ir apie santykius tarp i\xc5\xa1rei\xc5\xa1kim\xc5\xb3 (intertekstualizmas). Heteroglosija yra pagrindin\xc4\x97 s\xc4\x85lyga norint suprasti i\xc5\xa1rei\xc5\xa1kimus. Norint i\xc5\xa1rei\xc5\xa1kimus padaryti tinkamais ir suprantamais kitiems, reikia suteikti tik tam vienam b\xc5\xabdingam i\xc5\xa1rei\xc5\xa1kimui reik\xc5\xa1m\xc4\x99. M. Bachtino mintims \xc4\xaftak\xc4\x85 dar\xc4\x97 pagrindiniai m\xc4\x85stytojai kaip  Ferdinandas de Sosi\xc5\xabras ir Emanuelis Kantas._NEWLINE_Es\xc4\x97 \xe2\x80\x9eEpas ir romanas\xe2\x80\x9c, M. Bachtinas demonstruoja kontrastingus romano ir epo skirtumus. Tai darydamas M. Bachtinas parodo tai, kad romanas yra gerai pritaikytas poindustrinei visuomenei, kurioje mes gyvename, nes tai klesti \xc4\xafvairov\xc4\x97je. Tai ta pati \xc4\xafvairov\xc4\x97, kuri\xc4\x85 epas bando pa\xc5\xa1alinti i\xc5\xa1 pasaulio. Pasak M. Bachtino, romanas yra unikalus \xc5\xbeanras, kuris sugeba apkabinti ir praryti kitus \xc5\xbeanrus vienu metu, bet vis tiek vadintis romanu. O kiti \xc5\xbeanrai nesugeba sekti tokiu romano pavyzd\xc5\xbeiu nesugadinant savo tapatyb\xc4\x97s._NEWLINE_\xe2\x80\x9eI\xc5\xa1 romanistinio diskurso prie\xc5\xa1istor\xc4\x97s\xe2\x80\x9c yra ma\xc5\xbeiau tradicinis es\xc4\x97, kuriame M. Bachtinas atskleid\xc5\xbeia \xc4\xafvairius skirtingus tekstus i\xc5\xa1 praeities, kurie drauge formuoja \xc5\xa1iuolaikin\xc4\xaf roman\xc4\x85._NEWLINE_\xe2\x80\x9eLaiko formos ir chronotopas romane\xe2\x80\x9c pristato M. Bachtino koncepcij\xc4\x85 apie chronotop\xc4\x85. \xc5\xa0io es\xc4\x97 esm\xc4\x97 parodyti savit\xc4\x85 romano kokyb\xc4\x99. \xc5\xbdodis chronotopas literat\xc5\xabri\xc5\xa1kai rei\xc5\xa1kia \xe2\x80\x9elaik\xc4\x85-erdv\xc4\x99\xe2\x80\x9c ir M. Bachtino yra apibr\xc4\x97\xc5\xbeiamas kaip laiko ir erdv\xc4\x97s santykis, kuris yra meni\xc5\xa1kai i\xc5\xa1rei\xc5\xa1kiamas literat\xc5\xabroje. Ra\xc5\xa1ymo tikslas yra toks, kad autorius turi sukurti i\xc5\xa1tisus pasaulius ir tai darydamas yra priverstas naudotis realaus ir gyvenamo pasaulio kategorijomis. D\xc4\x97l \xc5\xa1ios prie\xc5\xbeasties chronotopas yra realyb\xc4\x97s id\xc4\x97ja._NEWLINE_Galutinis es\xc4\x97, \xe2\x80\x9eDiskursas romane\xe2\x80\x9c yra vienas i\xc5\xa1 pliniausi\xc5\xb3 M. Bachtino kalbos filosofijos teigini\xc5\xb3. M. Bachtinas suteikia model\xc4\xaf diskurso istorijai ir supa\xc5\xbeindina su pagrindine heteroglosijos id\xc4\x97ja. Terminas heteroglosija nurodo tokias kalbos savybes, kurios yra labai lingvisti\xc5\xa1kos, bet tuo pa\xc4\x8diu ir bendros visoms kalboms. Tai susideda i\xc5\xa1 savybi\xc5\xb3 toki\xc5\xb3 kaip perspektyva, vertinimas ir ideologin\xc4\x97 pozicija. \xc5\xa0iuo atveju dauguma kalb\xc5\xb3 yra nepaj\xc4\x97gios b\xc5\xabti neutralios, nes kiekvienas kalbos \xc5\xbeodis yra neatskiriamas nuo savojo konteksto.\n_START_SECTION_\n\xe2\x80\x9eKalbos \xc5\xbeanrai ir kiti v\xc4\x97lyvieji es\xc4\x97\xe2\x80\x9c\n_START_PARAGRAPH_\nDarbe \xe2\x80\x9eKalbos \xc5\xbeanrai ir kiti v\xc4\x97lyvieji es\xc4\x97\xe2\x80\x9c (angl. Speech Genres and Other Late Essays) M. Bachtinas nutolsta nuo romano ir pradeda r\xc5\xabpintis metodo problemomis ir kult\xc5\xabros pob\xc5\xabd\xc5\xbeiu. I\xc5\xa1 viso yra \xc5\xa1e\xc5\xa1ios es\xc4\x97s kurios sudaro \xc5\xa1\xc4\xaf rinkin\xc4\xaf:_NEWLINE_\xe2\x80\x9eResponse to a Question from the Novy Mir Editorial Staff\xe2\x80\x9c, \xe2\x80\x9eThe Bildungsroman and Its Significance in the History of Realism\xe2\x80\x9c, \xe2\x80\x9eThe Problem of Speech Genres\xe2\x80\x9c, \xe2\x80\x9eThe Problem of the Text in Linguistics, Philology, and the Human Sciences: An Experiment in Philosophical Analysis\xe2\x80\x9c, \xe2\x80\x9eFrom Notes Made in 1970\xe2\x80\x9371\xe2\x80\x9c, ir \xe2\x80\x9eToward a Methodology for the Human Sciences\xe2\x80\x9c._NEWLINE_\xe2\x80\x9eResponse to a Question from the Novy Mir Editorial Staff\xe2\x80\x9c yra nuora\xc5\xa1as komentar\xc5\xb3, padaryt\xc5\xb3 Bachtino reporteriui i\xc5\xa1 m\xc4\x97nesinio \xc5\xbeurnalo \xe2\x80\x9eNovy mir\xe2\x80\x9c (rus. \xd0\x9d\xd0\xbe\xd0\xb1\xd0\xb2\xd0\xb8\xd0\xb9 \xd0\xbc\xd0\xb8\xd1\x80), kuris buvo pla\xc4\x8diai perskaitytas soviet\xc5\xb3 inteligentijos. Pats nuora\xc5\xa1as i\xc5\xa1rei\xc5\xa1kia M. Bachtino nuomon\xc4\x99 apie literat\xc5\xabros stipendij\xc4\x85, kuria jis pabr\xc4\x97\xc5\xbeia kelet\xc4\x85 stipendijos tr\xc5\xabkum\xc5\xb3 ir duoda patarim\xc5\xb3 jos pagerinimui._NEWLINE_\xe2\x80\x9eThe Bildungsroman and Its Significance in the History of Realism\xe2\x80\x9c yra fragmentas i\xc5\xa1 vienos i\xc5\xa1 \xd0\x9c. Bachtino_NEWLINE_prarast\xc5\xb3 knyg\xc5\xb3. Leidykla, \xc4\xaf kuri\xc4\x85 Bachtinas buvo nune\xc5\xa1\xc4\x99s vis\xc4\x85 rankra\xc5\xa1t\xc4\xaf, buvo susprogdinta vokie\xc4\x8di\xc5\xb3 invazijos metu, o M. Bachtinas su savimi tur\xc4\x97jo tik juodra\xc5\xa1\xc4\x8dius. Ta\xc4\x8diau, d\xc4\x97l popieriaus stygiaus, M. Bachtinas prad\xc4\x97jo naudoti \xc5\xa1\xc4\xaf likus\xc4\xaf fragment\xc4\x85, kad gal\xc4\x97tu suktis cigaretes, tod\xc4\x97l tik dalis \xc4\xaf\xc5\xbeanginio skyriaus i\xc5\xa1liko. \xc5\xa0ioje likusioje dalyje daugiausiai kalbama apie G\xc4\x97t\xc4\x97._NEWLINE_\xe2\x80\x9eThe Problem of Speech Genres\xe2\x80\x9c ra\xc5\xa1oma apie skirtumus tarp Sosi\xc5\xabrio lingvistikos ir kalbos, kaip gyvo dialogo (translingvistika). Palyginus tikrai trumpoje erdv\xc4\x97je, \xc5\xa1is es\xc4\x97 apima tem\xc4\x85 apie kuri\xc4\x85 M. Bachtinas planavo ra\xc5\xa1yti knyg\xc4\x85, taip padarydamas \xc5\xa1\xc4\xaf skaitin\xc4\xaf \xc4\xafmantr\xc5\xb3 ir sud\xc4\x97ting\xc4\x85. B\xc5\xabtent \xc4\x8dia M. Bachtinas i\xc5\xa1skiria literat\xc5\xabrin\xc4\x99 ir_NEWLINE_kasdienin\xc4\x99 kalb\xc4\x85. Pasak M. Bachtino \xc5\xbeanrai egzistuoja ne tik kalboje, bet veikiau pa\xc4\x8dioje komunikacijoje. Susiduriant su \xc5\xbeanrais, M. Bachtinas parodo tai, kad jie buvo studijuojami tik retorikos ir literat\xc5\xabros ribose, bet kiekviena disciplina smarkiai remiasi tais \xc5\xbeanrais, kurie egzistuoja u\xc5\xbe retorikos ir literat\xc5\xabros rib\xc5\xb3. \xc5\xa0ie ekstralitarat\xc5\xabriniai \xc5\xbeanrai i\xc5\xa1liko labai nei\xc5\xa1tyrin\xc4\x97ti. M. Bachtinas i\xc5\xa1skiria pirminius ir \xc5\xa1alutinius \xc5\xbeanrus, sakydamas jog pirminiai \xc5\xbeanrai \xc4\xafteisina tuos \xc5\xbeod\xc5\xbeius, frazes ir posakius, kurie yra priimtini kasdieniame gyvenime, o \xc5\xa1alutiniai \xc5\xbeanrai yra charakterizuojami \xc4\xafvairiausi\xc5\xb3 tekst\xc5\xb3, toki\xc5\xb3 kaip teisiniai, moksliniai ir t. t._NEWLINE_\xe2\x80\x9eThe Problem of the Text in Linguistics, Philology, and the Human Sciences: An Experiment in Philosophical Analysis\xe2\x80\x9c (rus. \xd0\x9f\xd1\x80\xd0\xbe\xd0\xb1\xd0\xbb\xd0\xb5\xd0\xbc\xd0\xb0 \xd1\x82\xd0\xb5\xd0\xba\xd1\x81\xd1\x82\xd0\xb0 \xd0\xb2 \xd0\xbb\xd0\xb8\xd0\xbd\xd0\xb3\xd0\xb2\xd0\xb8\xd1\x81\xd1\x82\xd0\xb8\xd0\xba\xd0\xb5, \xd1\x84\xd0\xb8\xd0\xbb\xd0\xbe\xd0\xbb\xd0\xbe\xd0\xb3\xd0\xb8\xd0\xb8 \xd0\xb8 \xd0\xb4\xd1\x80\xd1\x83\xd0\xb3\xd0\xb8\xd1\x85 \xd0\xb3\xd1\x83\xd0\xbc\xd0\xb0\xd0\xbd\xd0\xb8\xd1\x82\xd0\xb0\xd1\x80\xd0\xbd\xd1\x8b\xd1\x85 \xd0\xbd\xd0\xb0\xd1\x83\xd0\xba\xd0\xb0\xd1\x85) yra M. Bachtino savo u\xc5\xbera\xc5\xa1uose \xc4\xafam\xc5\xbeint\xc5\xb3 min\xc4\x8di\xc5\xb3 rinkinys. \xc5\xa0ie u\xc5\xbera\xc5\xa1ai daugiausiai susitelkia ties teksto problema, bet yra ir \xc4\xafvairi\xc5\xb3 teksto dali\xc5\xb3_NEWLINE_kurios kalba apie temas kurias jis i\xc5\xa1k\xc4\x97l\xc4\x97 kitur, tokias kaip kalbos \xc5\xbeanrai, autoriaus pad\xc4\x97tis ir humanitarini\xc5\xb3_NEWLINE_moksl\xc5\xb3 pob\xc5\xabd\xc5\xbeiu. Ta\xc4\x8diau \xe2\x80\x9eTeksto problemos\xe2\x80\x9c daugiausiai susiduria su dialogu ir b\xc5\xabdu kaip tekstas susisieja su savo kontekstu. Pasak M. Bachtino, kalb\xc4\x97tojai formuoja adresat\xc4\x85 ir superadresat\xc4\x85. Tai ir yra k\xc4\x85 M. Bachtinas apib\xc5\xabdina kaip tretini dialogo pob\xc5\xabd\xc4\xaf._NEWLINE_\xe2\x80\x9eFrom Notes Made in 1970\xe2\x80\x9371\xe2\x80\x9c pasirodo taip pat kaip kolekcija fragment\xc5\xb3 i\xc5\xa1traukt\xc5\xb3 i\xc5\xa1 M. Bachtino u\xc5\xbera\xc5\xa1\xc5\xb3, kuriuos jis tur\xc4\x97jo 1970 ir 1971 met\xc5\xb3 laikotarpiu. B\xc5\xabtent \xc4\x8dia M. Bachtinas diskutuoja interpretacija ir jos beribes galimybes. Pasak M. Bachtino, \xc5\xbemon\xc4\x97s turi \xc4\xafproti daryti siauras, nei\xc5\xa1pl\xc4\x97totas interpretacijas, bet toks_NEWLINE_apsiribojimas tik silpnina praeities turtingum\xc4\x85._NEWLINE_\xe2\x80\x9eToward a Methodology for the Human Sciences\xe2\x80\x9c (rus. \xd0\x9a \xd0\xbc\xd0\xb5\xd1\x82\xd0\xbe\xd0\xb4\xd0\xbe\xd0\xbb\xd0\xbe\xd0\xb3\xd0\xb8\xd0\xb8 \xd0\xb3\xd1\x83\xd0\xbc\xd0\xb0\xd0\xbd\xd0\xb8\xd1\x82\xd0\xb0\xd1\x80\xd0\xbd\xd1\x8b\xd1\x85 \xd0\xbd\xd0\xb0\xd1\x83\xd0\xba) atsiranda i\xc5\xa1 u\xc5\xbera\xc5\xa1\xc5\xb3, kuriuos_NEWLINE_M. Bachtinas para\xc5\xa1\xc4\x97 a\xc5\xa1tuntojo de\xc5\xa1imtme\xc4\x8dio viduryje ir tai buvo paskutinis jo ra\xc5\xa1ytas darbas prie\xc5\xa1 jo mirt\xc4\xaf. \xc5\xa0iame es\xc4\x97 jis i\xc5\xa1skiria dialektik\xc4\x85 ir dialogizm\xc4\x85 ir pakomentuoja skirtumus tarp teksto ir estetinio objekto. Taip pat \xc4\x8dia_NEWLINE_M. Bachtinas save i\xc5\xa1skiria nuo formalist\xc5\xb3, kurie, pasak jo, nevertino turinio svarbumo, supaprastindami poky\xc4\x8dius ir taip pat nuo strukt\xc5\xabralist\xc5\xb3, kurie per grie\xc5\xbetai laik\xc4\x97si \xe2\x80\x9ekodo\xe2\x80\x9c id\xc4\x97jos.\n_START_SECTION_\nGin\xc4\x8dytini tekstai\n_START_PARAGRAPH_\nKai kurie i\xc5\xa1 darb\xc5\xb3 para\xc5\xa1yt\xc5\xb3 M. Bachtino artim\xc5\xb3 draug\xc5\xb3 V. N. Volo\xc5\xa1inovo ir P. N. Medvedevo buvo_NEWLINE_priskirti Bachtinui\xc2\xa0\xe2\x80\x93 ypa\xc4\x8d \xe2\x80\x9eMarksizmas ir kalbos filosofija\xe2\x80\x9c ir \xe2\x80\x9eFormalus metodas literat\xc5\xabriniame_NEWLINE_moksle\xe2\x80\x9c. \xc5\xa0ie parei\xc5\xa1kimai i\xc5\xa1kilo 1970-\xc5\xabj\xc5\xb3 prad\xc5\xbeioje ir sulauk\xc4\x97 savo anks\xc4\x8diausio vertimo angl\xc5\xb3 kalba Klarko ir Holkvisto 1984\xc2\xa0m. M. Bachtino biografijoje. Ta\xc4\x8diau nuo tada dauguma mokslinink\xc5\xb3 pri\xc4\x97m\xc4\x97 bendr\xc4\x85 nutarim\xc4\x85 jog_NEWLINE_visgi tikraisiais \xc5\xa1i\xc5\xb3 darb\xc5\xb3 autoriais tur\xc4\x97t\xc5\xb3 b\xc5\xabti laikomi Volo\xc5\xa1inovas ir Medvedevas. Ai\xc5\xa1ku, be jokios abejon\xc4\x97s M. Bachtinas \xc4\xafkv\xc4\x97p\xc4\x97 \xc5\xa1iuos mokslininkus ir gal netgi pad\xc4\x97jo jiems ra\xc5\xa1ant darbus priskirtus jiems. Tada tampa gan\xc4\x97tinai ai\xc5\xa1ku kod\xc4\x97l buvo nor\xc4\x97ta priskirti autoryst\xc4\x97s teises vienam \xc5\xbemogui, ta\xc4\x8diau Volo\xc5\xa1inovo ir Medvedevo pastangos taip_NEWLINE_pat tur\xc4\x97t\xc5\xb3 b\xc5\xabti pagerbtos. M. Bachtinas aptur\xc4\x97jo sunk\xc5\xb3 gyvenim\xc4\x85 ir karjer\xc4\x85 ir tik keletas jo darb\xc5\xb3 buvo publikuoti autoritetingoje formoje per jo vis\xc4\x85 gyvenim\xc4\x85.\n_START_SECTION_\nPalikimas\n_START_PARAGRAPH_\nKaip literat\xc5\xabros teoretikas, M. Bachtinas yra siejamas su Rus\xc5\xb3 formalistais, o jo darbai lyginami su Jurijumi Lotmanu; 1963-iais Romanas Jakobsonas j\xc4\xaf i\xc5\xa1skyr\xc4\x97 kaip vien\xc4\x85 i\xc5\xa1 nedaugelio sumani\xc5\xb3j\xc5\xb3 formalizmo kritik\xc5\xb3. XX a. 3-jame_NEWLINE_de\xc5\xa1imtmetyje, M. Bachtinas savo darbuose daugiausiai ra\xc5\xa1\xc4\x97 apie moral\xc4\x97s ir estetikos problemas. Tokie ankstyvieji jo k\xc5\xabriniai kaip \xe2\x80\x9eVeiksmo filosofijos link\xe2\x80\x9c arba \xe2\x80\x9eAutorius ir herojus: estetikos darbai\xe2\x80\x9c (rus. \xd0\x90\xd0\xb2\xd1\x82\xd0\xbe\xd1\x80 \xd0\xb8 \xd0\xb3\xd0\xb5\xd1\x80\xd0\xbe\xd0\xb9 \xd0\xb2 \xd1\x8d\xd1\x81\xd1\x82\xd0\xb5\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd0\xb4\xd0\xb5\xd1\x8f\xd1\x82\xd0\xb5\xd0\xbb\xd1\x8c\xd0\xbd\xd0\xbe\xd1\x81\xd1\x82\xd0\xb8) pakluso filosofin\xc4\x97ms laiko tendencijoms\xc2\xa0\xe2\x80\x93 ypatingai Hermanui Kohenui, Ernstui Kasiteriui, Maksui \xc5\xa0\xc4\x97leriui ir Nikolajui Hartmanui priklausiusi\xc4\x85 Malburgo neokantizmo mokykl\xc4\x85. M. Bachtin\xc4\x85 mokslininkai pasteb\xc4\x97jo 1963-iais, bet tik po jo mirties, 1975-iais, tokie autoriai kaip Julija Kristeva ir Tzvetanas Todorovas atkreip\xc4\x97 frankofon\xc5\xb3 pasaulio d\xc4\x97mes\xc4\xaf \xc4\xaf M. Bachtin\xc4\x85. To pasekoje, jis i\xc5\xa1populiar\xc4\x97jo Jungtin\xc4\x97se Amerikos Valstijose, Jungtin\xc4\x97je Karalyst\xc4\x97je ir daugelyje kit\xc5\xb3 valstybi\xc5\xb3. V\xc4\x97lyvajame XX a. 9-jame de\xc5\xa1imtmetyje, jo populiarumas i\xc5\xa1augo ir Vakaruose._NEWLINE_Pagrindiniais M. Bachtino darbais laikomi neu\xc5\xbebaigtas filosofinis es\xc4\x97 \xe2\x80\x9eVeiksmo filosofijos link\xe2\x80\x9c; \xe2\x80\x9eDostojevskio meno problemos\xe2\x80\x9c, prie kurios po kurio laiko M. Bachtinas prid\xc4\x97jo vien\xc4\x85 skyri\xc5\xb3 apie karnavalin\xc4\x99 koncepcij\xc4\x85 ir i\xc5\xa1leido su pavadinimu \xe2\x80\x9eDostojevskio poetikos problemos\xe2\x80\x9c; \xe2\x80\x9eRabl\xc4\x97 ir jo pasaulius\xe2\x80\x9c, kalbantis apie Rabl\xc4\x97 roman\xc5\xb3 atvirum\xc4\x85; \xe2\x80\x9eDialoginis \xc4\xafsivaizdavimas\xe2\x80\x9c, kurioje yra keturi \xc4\x97s\xc4\x97, bylojantys apie dialogizm\xc4\x85, heteroglosij\xc4\x85 ir chronotop\xc4\x85; ir galiausiai keli\xc5\xb3 es\xc4\x97 kolekcija pavadinimu \xe2\x80\x9eKalbos \xc5\xbeanrai ir kiti velyvieji es\xc4\x97\xe2\x80\x9c, kuriuose M. Bachtinas sieja save su metodi\xc5\xa1kumu ir kult\xc5\xabra._NEWLINE_XX a. 3-jame de\xc5\xa1imtmetyje Rusijoje gyvavo taip vadinamoji \xe2\x80\x9eBachtino mokykla\xe2\x80\x9c, kuri vadovavosi Ferdinando de Sosi\xc5\xabro ir Romano Jakobsono diskurso analize.\n_START_SECTION_\n\xc4\xaetaka\n_START_PARAGRAPH_\n\xc5\xa0iais laikais M. Bachtinas \xc5\xbeinomas d\xc4\x97l savo polinkio nagrin\xc4\x97ti daugel\xc4\xaf tem\xc5\xb3, traktuoti id\xc4\x97jas, d\xc4\x97l savo plataus_NEWLINE_leksikono, pamoksl\xc5\xb3 bei \xc4\xaftakos (kartu su Djord\xc5\xbeiu Luka\xc4\x8du), ugdant Vakar\xc5\xb3 pasaulio i\xc5\xa1simokslinimo lyg\xc4\xaf savo novel\xc4\x97mis, laikytomis pagrindiniu literat\xc5\xabriniu \xc5\xbeanru. Atsi\xc5\xbevelgiant \xc4\xaf tem\xc5\xb3 gaus\xc4\x85, kuri\xc4\x85 apr\xc4\x97pdavo M. Bachtino k\xc5\xabriniai, jis \xc4\xafkv\xc4\x97p\xc4\x97 tokias Vakarieti\xc5\xa1kas teorij\xc5\xb3 mokyklas kaip marksist\xc5\xb3, strukt\xc5\xabralist\xc5\xb3,_NEWLINE_socialinio konstruktyvizmo ir semiotik\xc5\xb3. M. Bachtino darbai atliko svarb\xc5\xb3 vaidmen\xc4\xaf_NEWLINE_antropoligojoje, o ypa\xc4\x8d vystant ritualizmo teorij\xc4\x85. Deja, ta\xc4\x8diau jo \xc4\xaftaka \xc5\xa1ioms grup\xc4\x97ms buvo_NEWLINE_paradoksali, kadangi tai galiausiai susiaurino M. Bachtino darb\xc5\xb3 vert\xc4\x97s apimt\xc4\xaf. Pasak Klarko ir Holkvisto, retas i\xc5\xa1 t\xc5\xb3, kurie M. Bachtino id\xc4\x97jas jungia su teorijomis, pilnai \xc4\xafvertina jo darb\xc4\x85._NEWLINE_Nors M. Bachtinas ir yra \xc4\xafsivaizduojamas kaip literat\xc5\xabros kritikas, negalima nuneigti jo \xc4\xaftakos kuriant retorikos_NEWLINE_teorij\xc4\x85. Kartu su daugeliu savo teorij\xc5\xb3, M. Bachtinas pa\xc5\xbeymi, jog ra\xc5\xa1ymo stilius yra i\xc5\xa1siugdomas procesu metu, atsirandant s\xc4\x85ry\xc5\xa1iui tarp kalbos vartotojo ir pa\xc4\x8dios kalbos. Jo darbai skaitytojo pas\xc4\x85mon\xc4\x97je \xc4\xafdiegia nebyl\xc5\xb3 ton\xc4\x85_NEWLINE_ir ekspresij\xc4\x85, kurie i\xc5\xa1kyla i\xc5\xa1 atsargios vokalin\xc4\x97s formuluot\xc4\x97s. Kai kurie m\xc4\x85stytojai netgi teigia, jog M. Bachtinas_NEWLINE_pristat\xc4\x97 nauj\xc4\x85 retorikos reik\xc5\xa1m\xc4\x99, d\xc4\x97l savo da\xc5\xbeno polinkio neigti kalbos ir ideologijos atskirt\xc4\xaf. Kadaise Leslis Baksteris kalb\xc4\x97damas apie M. Bachtin\xc4\x85 ai\xc5\xa1kino: \xe2\x80\x9eKalbos panaudojimas yra u\xc5\xbekoduotas daugeliu skirting\xc5\xb3 bals\xc5\xb3 (kad b\xc5\xabt\xc5\xb3 geriau suprasta kaip diskursas, ideologija, perspektyva ar tematika), reik\xc5\xa1m\xc4\x97s suk\xc5\xabrimas gali b\xc5\xabti suprastas kaip kaip t\xc5\xb3 bals\xc5\xb3 s\xc4\x85veika.\n_START_SECTION_\nM. Bachtinas ir komunikacijos studijos\n_START_PARAGRAPH_\nM. Bachtino komunikacinis palikimas yra suprantamas u\xc5\xbe retorikos, socialinio konstruktyvizmo ar semiotikos rib\xc5\xb3. Jis buvo vadinamas \xe2\x80\x9e\xc5\xbemoni\xc5\xb3 komunikacijos filosofu\xe2\x80\x9c. M. Bachtinas koncentravosi ties kalba ir jos bendriniu vartojimu. Leslis Baksteris pastebi: \xe2\x80\x9eKomunikacijos tyr\xc4\x97jai gali pasisemti daug \xc5\xbeini\xc5\xb3 tyrin\xc4\x97dami Bachtino dialogizm\xc4\x85\xe2\x80\x9c. Geri Kimas \xc4\xafrodin\xc4\x97ja, jog M. Bachtino tyrin\xc4\x97ta \xe2\x80\x9e\xc5\xbemoni\xc5\xb3 komunikacijos teorija per verbalinius dialogus ir literat\xc5\xabrin\xc4\xaf vaizdavim\xc4\x85\xe2\x80\x9c \xe2\x80\x9eyra taikoma kiekvienai \xc5\xbemoni\xc5\xb3 mokslo akademinei disciplinai\xe2\x80\x9c. Norint suprasti M. Bachtin\xc4\x85 kaip_NEWLINE_komunikacijos tyr\xc4\x97j\xc4\x85, reikia \xc4\xafvertinti visas komunikacines formas. Nors M. Bachtino darbai koncentruojasi \xc4\xaf tekst\xc4\x85, ta\xc4\x8diau tarpasmenin\xc4\x97 komunikacija taip pat atlieka svarb\xc5\xb3 vaidmen\xc4\xaf, atsi\xc5\xbevelgiant \xc4\xaf \xc5\xa1i\xc5\xb3 dviej\xc5\xb3 komunikacijos form\xc5\xb3 s\xc4\x85ry\xc5\xa1\xc4\xaf kult\xc5\xabros s\xc4\x85lygomis.\n_START_SECTION_\nTarpasmeniniai bendravimai\n_START_PARAGRAPH_\nM. Bachtinas ra\xc5\xa1o, \xe2\x80\x9ebet koks realus pasisakymas yra nuoroda \xc4\xaf kalbos komunikacijos grandin\xc4\x99 tam tikroje sferoje. Pa\xc4\x8dios pasisakymo ribos yra nustatomos pagal kalbos tem\xc5\xb3 kait\xc4\x85. Kiekvienas pasisakymas n\xc4\x97ra savaranki\xc5\xa1kas, jis veikia kitus pasisakymus ir yra suvokiami kaip abipusiai, atspindintys vienas kit\xc4\x85. Kiekvienas pasisakymas turi b\xc5\xabti laikomas pirminiu atsakym\xc5\xb3 \xc4\xaf ankstesn\xc4\xaf pasakym\xc4\x85. Kiekvienas pasisakymas paneigia, papildinius, teigimus, ir priklauso nuo kit\xc5\xb3, suponuoja juos b\xc5\xabti \xc5\xbeinomais, ir ka\xc5\xbekaip ima juos \xc4\xaf paskyr\xc4\x85\xe2\x80\xa6 Tod\xc4\x97l kiekvienos r\xc5\xab\xc5\xa1ies pasisakymas yra papildytas \xc4\xafvairi\xc5\xb3 r\xc5\xab\xc5\xa1i\xc5\xb3 reaguojan\xc4\x8diomis reakcijomis kitiems pasisakymams duotos sferos kalbos komunikacijoje.\xe2\x80\x9c Tai primena tarpasmenin\xc4\x99 komunikacijos teorij\xc4\x85. Tai rei\xc5\xa1kia, kad kiekvienas pasisakymas yra susij\xc4\x99s su kitu pasisakymu, kur pokalbio normos yra i\xc5\xa1laikomos tam, kad pokalbis tur\xc4\x97t\xc5\xb3 darnius srautus, kuriais asmenys atsako vienas kitam. Jei, pavyzd\xc5\xbeiui, pasisakymas nesisieja su ankstesniu pasisakymu, tada pokalbis nevyksta. Ta\xc4\x8diau pasisakymai geriau susisies tarpusavyje, kai j\xc5\xb3 reik\xc5\xa1m\xc4\x99 asmuo bus ka\xc5\xbekada gird\xc4\x97j\xc4\x99s. G. Kim paai\xc5\xa1kina: \xe2\x80\x9evisas pasaulis gali b\xc5\xabti matomas kaip daugiakalbis, kai kiekvienas individualus asmuo turi savo unikal\xc5\xb3 po\xc5\xbei\xc5\xabr\xc4\xaf \xc4\xaf pasaul\xc4\xaf, kuris turi b\xc5\xabti svarstomas per dialogin\xc4\xaf bendravim\xc4\x85\xe2\x80\x9c. Toks po\xc5\xbei\xc5\xabris \xc4\xaf pasaul\xc4\xaf turi b\xc5\xabti laikomas kada pokalbis vyksta tam, kad geriau suprasti tam tikra kult\xc5\xabros ir komunikacijos reik\xc5\xa1m\xc4\x97.\n_START_SECTION_\nBendravimas ir kult\xc5\xabra\n_START_PARAGRAPH_\nL. Baksteris ra\xc5\xa1o, kad \xe2\x80\x9eM. Bachtino gyvenimo darbe galima suprasti kaip \xc5\xbemogaus patirties monolog\xc5\xb3 kritikavim\xc4\x85, kuriuos jis suvokia pagal dominuojan\xc4\x8dias lingvistines, literat\xc5\xabrines, psichologines ir politines jo laiko teorijas\xe2\x80\x9c. M. Bachtinas \xe2\x80\x9ebuvo labai kriti\xc5\xa1kas pastangoms suma\xc5\xbeinti multibalso proces\xc4\x85 reik\xc5\xa1m\xc4\x97s suk\xc5\xabrimo nustatytuose, u\xc5\xbedarytuose, susumuojan\xc4\x8diose b\xc5\xabduose\xe2\x80\x9c. Pagal M. Bachtin\xc4\x85, reik\xc5\xa1m\xc4\x97, suprasta bet kokiame dialoge, yra unikali siunt\xc4\x97jui ir gav\xc4\x97jui, sukurta j\xc5\xb3 asmeninio pasaulio ir veikiama socialinio-kult\xc5\xabrinio pagrindo. M. Bachtino \xe2\x80\x9edialogizmas atidaro erdv\xc4\x99 komunikacijos mokslo \xc5\xbemon\xc4\x97ms, kad suvokti skirtum\xc4\x85 naujuose b\xc5\xabduose\xe2\x80\x9c, tai jie turi apsvarstyti temos pagrind\xc4\x85, vesdami tyrin\xc4\x97jim\xc4\x85 j\xc5\xb3 supratimo bet kokio teksto kaip dialogin\xc4\x97 perspektyva teigia, kad skirtumas (vis\xc5\xb3 r\xc5\xab\xc5\xa1i\xc5\xb3) yra pagrindinis \xc5\xbemogaus patir\xc4\x8diai. G. Kim teigia, kad \xe2\x80\x9cjo mintys apie men\xc4\x85 kaip transporto priemon\xc4\x97, orientuota \xc4\xaf s\xc4\x85veik\xc4\x85 su jos auditorija, kad i\xc5\xa1reik\xc5\xa1t\xc5\xb3 ar prane\xc5\xa1t\xc5\xb3 bet koki\xc4\x85 ketinimo r\xc5\xab\xc5\xa1\xc4\xaf, yra primenanti apie Clifford Geertz kult\xc5\xabros teorijas\xe2\x80\x9c. Kult\xc5\xabra ir komunikacija tampa nei\xc5\xa1painiojamai sujungtos viena su kita kaip supratimas, pagal M. Bachtin\xc4\x85, duoti tekstai arba \xc5\xbeinut\xc4\x97s yra atsitiktin\xc4\x97s pagal j\xc5\xb3 kult\xc5\xabros fon\xc4\x85 ir patirt\xc4\xaf.\n_START_SECTION_\nKarnivaleskas ir komunikacija\n_START_PARAGRAPH_\nT. F. Sheckels teigia, kad \xe2\x80\x9eM. Bachtino terminas \xe2\x80\x9ekarinvaleskas\xe2\x80\x9c tarnauj\xc4\x85 kaip ry\xc5\xa1io \xc4\xafvykis[\xe2\x80\xa6]\xe2\x80\x9c I\xc5\xa1 esm\xc4\x97s, aktas paver\xc4\x8diantis atsigr\xc4\x99\xc5\xbeti visuomen\xc4\x97 per komunikacij\xc4\x85, ar tai b\xc5\xabtu teksto forma, protesto, ar kitaip tarnauja kaip komunikacijos karnavalo forma, pasak M. Bachtino. Steele skatina karnivalesko id\xc4\x97j\xc4\x85 komunikacijoje, teigdama, kad tai surandama korporacin\xc4\x97je komunikacijoje. Steele parei\xc5\xa1kia, \xe2\x80\x9ekad ritualiniai komerciniai susitikimai, metiniai tarnautoj\xc5\xb3 piknikai, i\xc5\xa1\xc4\x97jimas \xc4\xaf pensij\xc4\x85 ir pana\xc5\xa1\xc5\xabs koorporaciniai \xc4\xafvykiai pritaiko karnavalo kategorij\xc4\x85\xe2\x80\x9c. Karnavalas b\xc5\xabtinai sujungiamas su komunikacija ir kult\xc5\xabra, ir Steele parodo, kad papildomai \xe2\x80\x9esavyb\xc4\x97s inversijos, dvilypumo, ir ekscesu, karnavalo temos tipi\xc5\xa1kai apima \xc5\xbeaves\xc4\xaf su k\xc5\xabnu, ypa\xc4\x8d jo ma\xc5\xbeai pa\xc5\xa1lovint\xc5\xb3 ar \xe2\x80\x9e\xc5\xbeemesni\xc5\xb3 sluoksni\xc5\xb3\xe2\x80\x9c dalys, ir dichotomija tarp \xe2\x80\x9eauk\xc5\xa1to\xe2\x80\x9c ar \xe2\x80\x9e\xc5\xbeemo\xe2\x80\x9c. Auk\xc5\xa1tas ir \xc5\xbeemas dvilypis i\xc5\xa1 dviej\xc5\xb3 dali\xc5\xb3 yra ypa\xc4\x8d tinkamas komunikacijoje, kadangi tam tikras \xc5\xbeod\xc5\xbeio daugi\xc5\xa1kumas laikomas auk\xc5\xa1tas, tuo metu, kai \xc5\xbeargon\xc4\x85 laikomi \xc5\xbeem\xc5\xb3. Be to, did\xc5\xbeioji dalis populiarios komunikacijos, apiman\xc4\x8dios televizijos laidas, knygas, ir kino filmus nukrenta \xc4\xaf auk\xc5\xa1tas ir \xc5\xbeemas kategorijas. Tai ypa\xc4\x8d paplito M. Bachtino gimtojoje Rusijoje, kur postmodernizmo ra\xc5\xa1ytojai tokie kaip Boris Akunin dirbo, kad pakeist\xc5\xb3 \xc5\xbeemas komunikacijos formas (romanus) \xc4\xaf auk\xc5\xa1tesnius literat\xc5\xabrinius meno k\xc5\xabrinius, da\xc5\xbenai u\xc5\xbesimindami apie vien\xc4\x85 i\xc5\xa1 M. Bachtino m\xc4\x97gstam\xc5\xb3 ra\xc5\xa1ytoj\xc5\xb3\xc2\xa0\xe2\x80\x93 F. Dostojevsk\xc4\xaf.'